Kerttu Salmi

Kerttu Sigrid Salmi (15. heinäkuuta 1901 Luumäki – 13. elokuuta 1977 Espoo) oli suomalainen näyttelijä ja teatteriohjaaja. Hän työskenteli muun muassa Viipurin lavoilla ja Radioteatterissa. Lisäksi hänet nähtiin lukuisissa suomalaisissa elokuvissa, kuten Loviisa – Niskavuoren nuori emäntä sekä Anu ja Mikko. ==Tausta== Kerttu Salmen vanhemmat olivat rautatieläinen Tuomas Salmi ja Anna-Liisa Lensu. Hän suoritti opintoja Viipurin yhteiskoulussa, Viipurin Musiikkiopistossa ja Viipurin taiteenystäväin piirustuskoulussa. Lisäksi hän opiskeli toimistoalaa. Salmen aviopuoliso oli metallimies Frans Armas Vuori vuodesta 1946.Teatterin maailma, sivu 225 ==Teatteriura== Salmi oli kiinnitettynä useisiin viipurilaisiin teattereihin 1920- ja 1930-luvulla: Viipurin Työväen Teatteri 1922–1927, Viipurin Näyttämö 1927–1933 ja Viipurin Kaupunginteatteri 1933–1937. Vuosina 1938 ja 1939 hän työskenteli ohjaajana Valkeakosken Tehtaan Näyttämöllä ja edelleen näyttelijänä Helsingin Kansanteatterissa 1940–1942. Vuosiksi 1942 ja 1943 hän palasi näyttelijäksi Viipurin Kaupunginteatteriin.Teatterin maailma, sivut 225 ja 226 Vuodesta 1950 alkaen Salmi toimi näyttelijänä Radioteatterissa. Kerttu Salmen näyttämötehtäviä olivat muun muassa Vappo (kappaleessa Anu ja Mikko), Kaisa (Pohjalaisia), Manta (Olenko minä tullut haaremiin) ja Marusja (Jääkärin morsian). Hänen ohjaustehtäviinsä lukeutuivat muun muassa näytelmät Sydämen avain, Naispaholainen, Pastori Jussilainen ja Daniel Hjort. ==Elokuvaura== Salmi näytteli yli 40 elokuvassa vuosina 1938–1962. Valkokankaalla hän oli sivuosien tulkitsija, joka näytteli tyypillisesti päähenkilöiden sukulaisia tai palvelusväkeä. Itselleen teatterista tutun Vapon roolin Salmi näytteli myös kahdessa Anu ja Mikko -filmatisoinnissa, vuosina 1940 ja 1956. Valentin Vaalan elokuvassa Loviisa – Niskavuoren nuori emäntä hän tulkitsi Juse-muoria. ==Filmografia== *Sysmäläinen (1938) *Punahousut (1939) *Pelle Petteri (1940) *Kyökin puolella (1940) *Anu ja Mikko (1940) *Ryhmy ja Romppainen (1941) *Poretta eli Keisarin uudet pisteet (1941) *Perheen musta lammas (1941) *Morsian yllättää (1941) *Varaventtiili (1942) *Varjoja Kannaksella 1943) *Tositarkoituksella (1943) *Suurin voitto (1944) *Anu Parikka och de andra (Anu Parikka ja hänen kohtalotoverinsa) (1944) (lyhyt dokumentti) *Vastamyrkky (1945) *En ole kreivitär (1945) *Naimisiin päiväksi (1946) *Loviisa – Niskavuoren nuori emäntä (1946) *Houkutuslintu (1946) *”Minä elän” (1946) *Pimeänpirtin hävitys (1947) *Sankari kuin sankari (1948) *Läpi usvan (1948) *Kilroy sen teki (1948) *Haaviston Leeni (1948) *Isäntä soittaa hanuria (1949) *Keittiökavaljeerit (1949) *Katupeilin takana (1949) *Tukkijoella (1951) *Kesäillan valssi (1951) *Hän tuli ikkunasta (1952) *Rakastin sinua, Hilde (1954) *Leena (1954) *Tähtisilmä (1955) *Säkkijärven polkka (1955) *Pekka ja Pätkä puistotäteinä (1955) *Nukkekauppias ja kaunis Lilith (1955) *Helunan häämatka (1955) *Evakko (1956) *Anu ja Mikko (1956) *Lumisten metsien tyttö (1958) *Kahden ladun poikki (1958) *Taape tähtenä (1962) ==Lähteet== *Teatterin maailma, Tammi, Helsinki 1950 *Mitä Missä Milloin 1978, Otava, 1977 * ===Viitteet=== Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1901 syntyneet Luokka:Vuonna 1977 kuolleet